પોલીસ દ્વારા આ ખોટી ધમકીભર્યો પત્ર લખનારની અટકાયત કરવામાં આવી હતી. અમદાવાદ ક્રાઇમ બ્રાન્ચના ઉચ્ચ અધિકારીઓ દ્વારા તેની પૂછપરછ કરવામાં આવી હતી. ધ હિંદુ અનુસાર, એ વ્યક્તિનું નામ સલ્લા બિરજુ હોવાનું જાણવા મળ્યું છે. એર હોસ્ટેસને ધમકીભર્યો પત્ર મળ્યો એ પહેલાં વોશરૂમ વાપરનાર એ એકમાત્ર વ્યક્તિ હતો અન તેણે જેટ એરવેઝની કામગીરી અસ્ત-વ્યસ્ત કરવા માટે આમ કર્યું હોવાની વાત પૂછપરછમાં સ્વીકારી હતી. પત્ર લખનારની ઓળખાણ થઇ છે, એ વાતની જાણ થતાં જ કેન્દ્રિય સિવિલ એવિએશન મંત્રી અશોક ગજાપતિ રાજુએ ટ્વીટ કરી લખ્યું હતું કે, હું એ વ્યક્તિને નો-ફ્લાય લિસ્ટમાં મુકવાનું સૂચન કરું છું.